**Ysgoloriaeth cyfrwng Cymraeg PDC**

**2022-23**

**Cyflwyniad**

Mae’r Brifysgol yn dyfarnu deg Ysgoloriaeth cyfrwng Cymraeg o £1,000 i fyfyrwyr cartref y DU sy’n dod i’r Brifysgol am y tro cyntaf yn 2022 sy’n ymrwymo i astudio o leiaf 40 credyd o gwrs gradd cymwys trwy gyfrwng y Gymraeg.

Mae’r ysgoloriaeth ar gael yn y flwyddyn gyntaf o astudio ar gyrsiau gradd israddedig, a chaiff ei thalu mewn dwy ran. Mae derbyn yr ail ran yn amodol ar gadarnhad bod y myfyriwr wedi astudio o leiaf 40 credyd o’u cwrs trwy gyfrwng y Gymraeg.

Mae’r Brifysgol yn croesawu ceisiadau am yr ysgoloriaeth gan fyfyrwyr sy’n siarad Cymraeg fel iaith gyntaf neu ail iaith.

**Sut i ymgeisio**

**Rhaid i ymgeiswyr lenwi Ffurflen Gais Ysgoloriaeth Cyfrwng Cymraeg PDC yn Gymraeg.**

Dylid dychwelyd ffurflenni cais wedi’u llenwi trwy e-bost: [cymraeg@decymru.ac.uk](mailto:cymraeg@decymru.ac.uk)

Y dyddiad cau ar gyfer ceisiadau yw **Dydd Gwener 14 Hydref 2022**. Ni fydd ceisiadau sy’n cyrraedd ar ôl y dyddiad hwn yn cael eu hystyried.

Bydd y Brifysgol yn cysylltu ag ymgeiswyr llwyddiannus erbyn **Dydd Gwener 21 Hydref 2022**.

Gofynnir i chi e-bostio [cymraeg@decymru.ac.uk](mailto:cymraeg@decymru.ac.uk) gydag unrhyw gwestiynau am y broses o ymgeisio am yr ysgoloriaeth.

**Y broses ddyfarnu**

Bydd ymgeiswyr llwyddiannus yn cael eu dewis gan banel beirniadu yn cynnwys staff perthnasol Prifysgol De Cymru.

Bydd y panel beirniadu yn defnyddio’r meini prawf canlynol wrth ystyried Datganiad Cefnogol yr ymgeisydd:

* Brwdfrydedd ac angerdd dros astudio eu maes pwnc dewisol
* Unrhyw brofiad sy’n berthnasol i’r pwnc, gan gynnwys unrhyw weithgareddau perthnasol a wnaethpwyd y tu allan i’r ysgol/coleg
* Brwdfrydedd ac angerdd dros astudio’n rhannol/yn gyfan gwbl trwy gyfrwng y Gymraeg
* Brwdfrydedd dros astudio ym Mhrifysgol De Cymru
* Sut bydd y cwrs maen nhw wedi’i dewis, y Brifysgol a’r iaith astudio yn eu helpu i gyflawni eu dyheadau ar gyfer y dyfodol

Bydd y panel hefyd yn ystyried safon y sillafu, y gramadeg a’r iaith a ddefnyddir trwy gydol y cais.

**Telerau ac Amodau**

1. **Cymhwyster**

I fod yn gymwys i ymgeisio am Ysgoloriaeth Cyfrwng Cymraeg PDC, rhaid i fyfyrwyr fodloni pob un o’r amodau canlynol:

* Wedi ymgeisio am un o’r graddau Anrhydedd israddedig llawn amser ym Mhrifysgol De Cymru i ddechrau ym mis Medi 2022:

**BA (Anrh) Perfformio, Theatr a’r Cyfryngau**

**BA (Anrh) Busnes a Rheoli**

**BA (Anrh) Busnes a Rheoli (Rheoli Digwyddiadau)**

**BA (Anrh) Busnes a Rheoli Rhyngwladol**

**BA (Anrh) Rheoli Adnoddau Dynol**

**BA (Anrh) Rheoli Marchnata**

**BSc (Anrh) Logisteg, Caffael a Rheoli Cadwyn Cyflenwi**

**BSc (Anrh) Heddlua Proffesiynol**

**BSc (Anrh) Rheoli Prosiect Adeiladwaith**

**BSc (Anrh) Tirfesur Meintiau a Rheoli Masnachol**

**BA (Anrh) Addysg Gychwynnol Athrawon Cynradd gyda SAC**

**BA (Anrh) Troseddeg a Chyfiawnder Troseddol**

**BA (Anrh) Troseddeg a Chyfiawnder Troseddol a Chyfiawnder Ieuenctid**

**BA (Anrh) Troseddeg a Chyfiawnder Troseddol gyda Seicoleg**

* Ymrwymo i astudio o leiaf 40 credyd o’r cwrs trwy gyfrwng y Gymraeg, ym mhob blwyddyn o astudio.
* Cwblhau ffurflen gais Ysgoloriaeth Cyfrwng Cymraeg PDC yn Gymraeg erbyn **Dydd Gwener 14 Hydref 2022**.

Mae’r ysgoloriaeth werth £1,000 ac fe’i telir mewn dau daliad o £500 yn ystod y flwyddyn gyntaf o astudio.

I fod yn gymwys i dderbyn Ysgoloriaeth Cyfrwng Cymraeg PDC yn llawn, rhaid i ymgeiswyr:

* Derbyn yn gadarn cynnig y Brifysgol o le ar gwrs cymwys erbyn **Dydd Llun 9 Mai 2022**.
* Ymrestru ar radd Anrhydedd cymwys llawn amser ym Mhrifysgol De Cymru ym mis Medi 2022.

1. **Taliadau’r Ysgoloriaeth**

Bydd yr ysgoloriaeth yn cael eu talu mewn dau daliad cyfartal:

* Fe delir y taliad cyntaf ym mis Tachwedd 2022, yn amodol ar gadarnhad bod y myfyriwr wedi ymrestru ar gwrs gradd Anrhydedd israddedig cymwys a bod eu presenoldeb yn foddhaol.
* Fe delir yr ail daliad ym mis Mai 2023, yn amodol ar gadarnhad bod y myfyriwr wedi cwblhau o leiaf 40 credyd o’r cwrs trwy gyfrwng y Gymraeg. Bydd hyn yn cael ei gadarnhau gyda’r aelod(au) perthnasol o staff academaidd.
* Os oes gordaliadau’n cael eu gwneud, rhaid i’r derbynwyr eu had-dalu yn llawn.

1. **Trosglwyddo**

* Bydd myfyriwr yn parhau i fod yn gymwys am ysgoloriaeth os ydyw’n trosglwyddo i gwrs gradd cymwys arall.

1. **Terfynu’r ysgoloriaeth**

* Os nad yw myfyriwr yn bodloni’r meini prawf cymhwyster a amlinellir uchod, mae’r Brifysgol yn cadw’r hawl i derfynu’r ysgoloriaeth. Os yw myfyriwr yn tynnu allan o’i (h)astudiaethau, neu os oes angen iddi/o dynnu allan, ni fydd unrhyw daliadau pellach yn cael eu gwneud. Bydd yr ysgoloriaeth yn cael ei therfynu os yw’r myfyriwr ddim wedi cofrestru fel myfyriwr yn y Brifysgol bellach.

1. **Trefniadau talu**

* Bydd yr ysgoloriaeth yn cael ei thalu yn uniongyrchol i gyfrif banc y myfyriwr trwy BACS mewn dwy ran fel yr amlinellir uchod.

1. **Defnyddio Data**

* Trwy dderbyn yr ysgoloriaeth hon, mae myfyrwyr yn rhoi caniatâd i’r Brifysgol ddefnyddio’u manylion at ddibenion hyrwyddo ac efallai bydd gofyn iddynt ddarparu astudiaeth achos allai gael ei ddefnyddio yng nghyhoeddiadau’r Brifysgol neu ar y wefan.

**Noder:** Mae’r telerau ac amodau hyn yn berthnasol i flwyddyn academaidd 2021-22. Mae Prifysgol De Cymru’n cadw’r hawl i ddiweddaru’r telerau ac amodau hyn fel bo angen yn y dyfodol.

**Cwestiynau Cyffredin**

**Sut ydw i’n ymgeisio?**

Bydd angen i chi ymgeisio am gwrs cymwys (mae rhestr o gyrsiau cymwys ar gael fel rhan o ddogfen telerau ac amodau’r ysgoloriaeth) i ddechrau ym mis Medi 2022 a llenwi Ffurflen Gais Ysgoloriaeth Cyfrwng Cymraeg PDC, yn Gymraeg, erbyn Dydd Gwener 14 Hydref 2022. Ni fydd unrhyw geisiadau y’u derbynnir ar ôl y dyddiad hwn yn cael eu hystyried.

**Sut mae’r ysgoloriaeth yn cael ei thalu?**

Bydd yr ysgoloriaeth yn cael ei thalu mewn dau daliad cyfartal. Fe delir y taliad cyntaf ym mis Tachwedd 2022, yn amodol ar gadarnhad bod y myfyriwr wedi ymrestru ar gwrs gradd Anrhydedd israddedig cymwys a bod eu presenoldeb yn foddhaol. Fe delir yr ail daliad ym mis Mai 2023, yn amodol ar gadarnhad bod y myfyriwr wedi cwblhau o leiaf 40 credyd o’r cwrs trwy gyfrwng y Gymraeg. Bydd hyn yn cael ei gadarnhau gyda’r aelod(au) perthnasol o staff academaidd.

**Beth sy’n digwydd os ydw i’n newid cwrs?**

Bydd myfyriwr yn parhau i fod yn gymwys am ysgoloriaeth os ydyw’n trosglwyddo i gwrs gradd cymwys arall.

**Ydw i hefyd yn gymwys i ymgeisio am ysgoloriaeth arall sy’n cael ei chynnig gan Brifysgol De Cymru?**

Ydych. Mae myfyrwyr hefyd yn gymwys i ymgeisio am, a derbyn, ysgoloriaethau eraill sy’n cael eu darparu gan Brifysgol De Cymru.

**Ydw i hefyd yn gymwys i ymgeisio am ysgoloriaeth sy’n cael ei chynnig gan y Coleg Cymraeg Cenedlaethol?**

Ydych. Mae myfyrwyr hefyd yn gymwys i ymgeisio am, a derbyn, ysgoloriaethau sy’n cael eu darparu gan y Coleg Cymraeg Cenedlaethol.

**Oes hawl gennyf apelio yn erbyn unrhyw benderfyniad ynghlych fy nghymhwysedd?**

Mae gan bob myfyriwr yr hawl i apelio yn erbyn unrhyw benderfyniadau a wneir gan Tîm Cyngor Ariannol Myfyrwyr ynghylch eu cymhwysedd ar gyfer Ysgoloriaeth cyfrwng Cymraeg PDC. Ceir manylion llawn ynghylch gweithdrefnau apelio ar: <https://www.southwales.ac.uk/cymraeg/astudio/ffioedd-chyllid/proses-apelio-ysgoloriaeth-bwrsariaeth/>

Gofynnir i chi e-bostio [cymraeg@decymru.ac.uk](mailto:cymraeg@decymru.ac.uk) gydag unrhyw gwestiynau am y broses o ymgeisio am yr ysgoloriaeth.